ชัวร์ออดิโอ

ชัวร์ เอนเทอร์เทนเม้นท์ (อังกฤษ : Sure Entertainment) หรือในอดีตคือ ชัวร์ออดิโอ (อังกฤษ : Sure Audio) เป็นค่ายเพลงและเป็นบริษัททำธุรกิจเกี่ยวกับ ดนตรีลูกทุ่ง บริหารค่ายโดย วิวรรธน์ ไทยวัฒนานนท์ ปัจจุบันเปลี่ยนชื่อเป็น ชัวร์ เอนเทอร์เทนเมนท์ เพื่อขยายงานให้กว้างขึ้น โดยรับหน้าที่ผลิต จัดจำหน่าย ทำงานอีเวนท์ กิจกรรมพิเศษและผลิตคอนเทนท์ใหม่ๆ ในนิวมีเดียอีกด้วย 
เดิมค่ายชัวร์ออดิโอ เริ่มผลิตผลงานเพลงมาตั้งแต่เป็นร้านจำหน่ายเครื่องใช้ไฟฟ้าในจังหวัดนครปฐม โดยมีงานเพลงชุดแรก "คิดอยู่เหมือนกัน" ขับร้องโดย วินัย พันธุรักษ์ และปี พ.ศ. 2520 ได้ผลิตผลงานเพลงที่สร้างความฮือฮาคือ เพลงเก่าของครูสุรพล สมบัติเจริญ ขับร้องใหม่โดย พร ไพรสณฑ์ โดยตลับเทปจะมีระบบแยกเสียงดนตรี กับเสียงร้องคนละฝั่ง ซ้าย-ขวา ซึ่งถือเป็นชุดแรกของวงการ ก่อนที่จะมีคาราโอเกะในปัจจุบัน 
หลังจากนั้นได้ผลิตผลงานเพลงและศิลปินคุณภาพด้วยตนเอง ปัจจุบันมีนักร้องในสังกัด อาทิ มนต์สิทธิ์ คำสร้อย , ไอดิน อภินันท์ , อั้ม นันทิยา , ไชโย ธนาวัฒน์ , ศักดา คำพิมูล , สาวแย้ เจติยา , ตุ้ม จ่านกร้อง ฯลฯ
ในด้านการจัดจำหน่าย เคยจัดจำหน่ายเทปเพลงให้ค่ายรถไฟดนตรีในยุคแรกๆ อาทิ จำรัส เศวตาภรณ์ ในชุด "นกเจ้าโผบิน", สาว สาว สาว ชุด "ประตูใจ", ภูสมิง หน่อสวรรค์ ชุด "ลองรักอีกครั้ง" ฯลฯ และเคยจัดจำหน่ายอัลบั้มชุด "เมตตาธรรม" เพื่อนำรายได้สมทบกองทุนเพื่อเด็กไทย ในปี พ.ศ. 2528 นอกจากนี้ก็ยังจัดจำหน่ายเพลงของ พุ่มพวง ดวงจันทร์ ชุดลูกทุ่งพันล้านดนตรีจีน ในปี พ.ศ. 2529 มีเพลงดังๆ เช่น ธรรมชาติโหด , สาวบีเอ็ม , ทุ่งนางคอย ฯลฯ

**ศิลปินในสังกัด**
ศิลปินนักร้องในปัจจุบัน- มนต์สิทธิ์ คำสร้อย- ศักดา คำพิมูล- อั้ม นันทิยา- ตุ้ม จ่านกร้อง- สาวแย้ เจติยา (โรส บุญเจริญ)- ไอดิน อภินันท์- ไชโย  ธนาวัฒน์- ศล อำพัน- ยิ้ม สุทธิดา- ใจแก้ว ณัฐกานต์- หนึ่ง รุ่งทิวา- แตงกวา ณัฐรดา- บุญตา เมืองใหม่- ข้าวฟ่าง รุ่งทิวา- สามารถ พยัคฆ์อรุณ- ดาหลา ธัญญาพร- เสือ เทวฤทธิ์- ซูชิ ดวงกมล- ปิ่นทิพย์ ธิดาเกด- เจมส์บอล ธนกิจ
ศิลปินนักร้องในอดีต- สายัณห์ สัญญา อาทิเช่นชุด เรือนหอน้ำตา ความรักเหมือนยาขม คนชื่อเดือน ผู้เสียสละ ห้องนอนคนจน ปี พ.ศ. 2530-2542- สุพรรณ สันติชัย เพลงที่คนรู้จักคือเพลง ยืนร้องไห้คอยใคร- วงเอราวัณ เพลงที่คนรู้จักคือ เพลง ม.21- แสนสุข แดนดำเนิน เพลงที่คนรู้จักคือเพลง น้ำตาหล่นที่โคราช- กวาง กมลชนก โกมลฐิติ อัลบั้ม ฝากฝัน ปีพ.ศ. 2530- พร ไพรสณฑ์ อัลบั้ม 20 เพลงสุรพล สมบัติเจริญ พ.ศ. 2529- พจมาน พิมพ์จันทร์ อัลบั้ม 20 เพลงสุรพล สมบัติเจริญ พ.ศ. 2529- กิม สุวรรณา นักร้องเพลงจีน- วันชนะ เกิดดี เพลงที่รู้จักคือเพลง ดินคู่กา ห่มฟางต่างผ้า- อบเชย เวียงพิงค์ และ อาจารย์วีระศักดิ์ ศิลปินชาวเหนือ- ดวงเนตร วาสนา หมอลำคณะ ดอกฟ้าฝาแฝด เพลงดังคือเพลง ป.4 ไม่มีเส้น- ยุพิณ สายใจ  หมอลำคณะ ดอกฟ้าฝาแฝด เพลงดังคือเพลง ป.4 ไม่มีเส้น- น้อย โพธิ์งาม อัลบั้มชุด กระดังงาลนไฟ- สุนารี ราชสีมา มีเพลงดังหลายเพลงเช่น กราบเท้าย่าโม รายงานหัวใจ แฟนฉันไม่ต้องหล่อ ฉันจะงอนแล้วนะ มอเตอร์ไซค์นุ่งสั้น พูดกับภาพ มือถือไมค์ไฟส่องหน้า เรารอเขาลืม ฯลฯ- ฝน ธนสุนทร เพลงที่รู้จักคือ ใจอ่อน ขอใช้สิทธิ์ หนึ่งกำลังใจ พี่ชายชั่วคราว มาก่อนเป็นแฟนเก่า ฯลฯ (ปัจจุบันอยู่ในสังกัด มิวสิคดี เอนเตอร์เทนเมนท์)- ท้าวบัวเงิน ชาภูวงศ์ ศิลปินจากสปป.ลาว ร้องคู่ สุนารี ราชสีมา อัลบั้มมนต์รักสองฝั่งโขง- ป๊อปปี้ ชุดกระต่ายกับเต่า ผลิตร่วมกับ เคลฟเวอร์ เอ็นเทอร์เทนเมนท์- เอกพจน์ วงศ์นาค เพลงที่รู้จักคือเพลง ทหารเกณท์คนจน แอบฝัน- สมจิตร บ่อทอง เพลงที่รู้จักคือ กุหลาบแดง แอบรักน้องนวล- ดวงพร เทพศิริ เพลงที่รู้จักคือ ปอนๆในดวงใจ- กานดา วราพร เพลงที่รู้จักคือ คนดีของฉัน- สวอต ตลอดทาง- ดำรง วงศ์ทอง เพลงที่รู้จักคือ หนุ่มราชภัฎ โปรดพิจารณา- สุรธรรม คำกอง เพลงที่รู้จักคือ ข้าวคอยฝนคนคอยแฟน ดีดพิณหาแฟน- เกษม คมสันต์ เพลงที่รู้จักคือ น้ำตาคนเลว เก็บไถขึ้นลาน จดหมายฉบับสุดท้าย ฯลฯ- เฟื่องฟ้า เรืองรอง เพลงที่รู้จักคือ สามเสี่ย- สำราญ บุญลาภ เพลงที่รู้จักคือ เขามีอะไรกันแล้ว- ร๊อคออนซอน เพลงดังที่รู้จักคือ เมียห่าว แขกขายมุ้ง ปักไว้หน้าแข้ง ฯลฯ- วงไฮโร เพลงดังที่รู้จักคือ หมีแพนด้า- บัญชา & อาทิตย์ เพลงที่รู้จักคือ สวยเกินพิกัด- บอย เขมราฐ เพลงที่รู้จักคือ น้ำตาสีม่วง (ปัจจุบันเป็นนักแต่งเพลงอยู่ในสังกัด แกรมมี่ โกลด์)- อัมพร แหวนเพชร เพลงที่รู้จักคือเพลง ดอกไม้ในป่าช้า มือที่สาม เขาชื่นเราช้ำ แคร์ทำไมผู้ชาย- แอร์ สุชาวดี เพลงที่รู้จักคือเพลง ติด ร.วิชาลืม- พร อภิรดี ชุดปิดเครื่องเคลียร์ใจ- หงา คาราวาน และ วิสา คัญทัพ ชุด "กำลังใจ"

**ดูเพิ่ม**
 แกรมมี่ โกลด์- รถไฟดนตรี

**อ้างอิง**

**แหล่งข้อมูลอื่น**
  เว็บไซต์ชัวร์ออดิโอ- http://www.facebook.com/sureentertainment
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2520
หมวดหมู่:ค่ายเพลงที่ก่อตั้งในปี พ.ศ. 2520